Tatoeba sentences — language code: ber
Yella Sami la yettṛaju yiwet n tebṛat.
Mi yeṭṭef tabṛat-nni, yerwel ɣer yimawlan-is.
Mi yeṭṭef tabṛat-nni, yerwel s imawlan-is.
La ttklṛajuɣ tiririt-ik.
Mačči d kra n tuccḍa.
Iwakken ad tifsus teɛkemt n tiɣin n yidlisen yesɛan azal, fell-asen, imi tabaɣurt tɣull-iten, yal yiwen deg-sen yuɣ-d yiwen n unmir yerzan yiwet n tenga am tusnakt, tafransist, tagnizit, taɛrabt, tarakalt, amezruy.
Ttɛeddayen-d akk fell-asent s nnuba.
Yettxemmim diɣen ɣef ukayad-is n taggara n useggas n uɣerbaz alemmas ara d-yilin deg yimalas wis sin n wayyur n yunyu.
Ula d netta yeḥsa, Ṭawes teldi-as-d tawwurt n wul-is maca mazal ur t-id-tencid ad t-yekcem s wudem ilaway.
Myeḥmmalen s tuffra, ɛeddi tura kečč anwa ara ixedmen asurif amezwaru, ad as-yini i wayeḍ ḥemmleɣ-k neɣ ḥemmleɣ-kem.
Yidir, d netta i d argaz, d netta i ilaqen ad yezwir, ad iqerreḍ ɣef yiman-is ayen tessen yagi.
Teqqim akken…
Yidir yeẓẓwer deg tutlayin d yilugan-nsent n tira am tefransist neɣ tagnizit.
Ma d taɛrabt n Ṭawes, tessen akken i iwata tasleḍt n tefyar akked umawal.
Rabaḥ yuwi-d iman-is deg trakalt akked umezruy.
Efk-as-d asteqsi ɣef yisem n tmanaɣt n tmurt i tebɣiḍ deg umaḍal, ad t-id-yaf neɣ ma yebda lehdur ɣef umezruy, ladɣa win n Yimaziɣen, ur t-tḥebbseḍ ara akk.
« Yyaw ad awen slemdeɣ amezruy n tidet n Yimaziɣen, mačči win i wen-sɣarayen deg uɣerbaz yebnan akk ɣef tkerkas ».
Akka i yeqqar.
Qadar d Sliman bḍan tusnakt ɣef sin, amezwaru yeddem aljibr imi yetwel deg-s.
Ma d wis sin, deg wakken ɣur-s tanzeggit teshel am waman, ssawalen-as yimeddukal-is Sliman-Pythagore.
Ass-nni akken i ɣran asekkud n Pythagore, wa yegza-t cwiṭ wa ur t-yegzi ara akk, dɣa mi llan yiwen n wacer deg tneɣrit n uɣerbaz, issefhem-asen-d akken i ilaq yerna s teqbaylit.
Asekkud-a yeqqar-d akka : « Deg ukerdis amaɣud, amkuẓ n udubdis yegda timernit n yimkaẓ n yidisen-nniḍen ».
Azemz n ukayad yeɣli-d ass n warim 05 deg wayyur n yunyu, d tafsut, ifit mazal ur yessenṭi.
Wid teɛna taluft ad ruḥen ɣef temzuɣert s adeg n ukayad ara d-yilin deg uɣerbaz alemmas Mulud Ferɛun i d-yezgan deg tlemmast n temdint n Uqbu.
Tarbaɛt n yimeddukal i igan asniles-nsen s wul-nsen, yeffeɣ leɛtab-nsen ɣer tafat imi uwin-d akayad-nsen akken ma llan yerna s tezmilin yelhan neɣ igerrzen, ladɣa amusnak Sliman i d-yufraren d amezwaru gar merra inelmaden n wasun n Uqbu.
Aɣerbaz war isem n Tzerrajt deg taggara n useggas aɣurbiz, ass n 04 yulyu iga tameɣra imi i d-yuwi yiwen n umfuḍi ameqqran n wid irebḥen akayad n taggara n ulmud alemmas.
Aḥric ameqqran n yinelmaden-is ɛeddan ɣer tesnawit n Bgayet.
Tamuɣli n yidir ɣef yidles-ines s umata temgarad mačči cwiṭ kan ɣef tin n wiyaḍ ig Rebbi d wid i t-iqerben cwiṭ deg uxemmem ɣef wamayendin n temsal.
Tamentilt-a tahaggart, anda yebɣu yeddu yettawi-tt yid-s.
Ama deg uɣerbaz alemmas, din i d-testeqsa fell-as tikkelt tamezwarut, ama deg tesnawit, ama deg tesdawit, ama deg tudert-is tamsadurt, ama mi yella yesɛedday ameẓlu-ines aɣelnaw.
Imḍebbren yextaren taɛrabt n Qurayc d tutlayt tunsibt, taɣelnawt, yis-s i seddawen tadbelt tazzayrit deg tal taɣult, begsen-d mebla aḥezzeb anqaḍ n tutlayin tinasliyin n tmurt am teqbaylit, tacawit, tacenwit, tamẓabit, tamuhert.